Šiandien norėčiau jums papasakoti apie meilės matematiką.
Manau visi sutiksite,
kad matematikai yra pagarsėję įgūdžiais susirasti meilę.
Ir tai ne tik dėl mūsų veržlių asmenybės bruožų,
aukštų bendravimo gebėjimų ir nuostabių penalų.
Taip yra taip pat dėl to, kad mes iš tiesų atlikome žiauriai daug skaičiavimų
kaip susirasti idealų partnerį.
Man labiausiai patinkantis mokslinis straipsnis šia tema vadinasi
„Kodėl aš neturiu merginos“ (Juokas)
Peter Backus bandė įvertinti savo šansus atrasti meilę.
Peter nėra labai godus vyras.
Iš visų pasiekiamų moterų Anglijoje,
Peter teieško tokios, kuri gyvena šalia jo,
yra tinkamos amžiaus grupės,
su universitetiniu išsilavinimu,
tokios, su kuria tikėtina, kad sutars puikiai,
tokios, kuri tikėtina bus gana patraukli
ir kuriai jis tikriausiai bus taip pat patrauklus.
(Juokas)
Ir jis gauna įvertį, kad visoje Anglijoje tokių yra viso 26-ios moterys.
Reikalai neatrodo puikiai, tiesa Peter?
Pažiūrėkime į tai iš kitos perspektyvos:
tai apie 400 kartų mažiau, nei mūsų geriausias įvertis,
kiek protingų būtybių yra visatoje.
Taip pat Peter mano, kad yra 1 iš 285 000 tikimybė
susidurti su viena iš šių ypatingų moterų
išėjus pavakaroti.
Norėčiau galvoti, jog tai yra priežastis,
kodėl matematikai nesivargina eiti į vakarones.
Reikalas tas, kad aš asmeniškai
nepritariu tokiam pesimistiniam požiūriui.
Nes aš žinau, lygiai taip pat kaip ir jūs,
kad meilės reikalai taip neveikia.
Žmogiškos emocijos nėra tvarkingai sudėliotos, racionalios ir nuspėjamos.
Ir taip pat žinau, kad tai nereiškia,
jog matematika negali mums nieko pasiūlyti,
mat meilė, kaip ir visas gyvenimas, yra kupina dėsningumų
ir matematika juk fundamentaliai yra apie dėsningumų studijavimą.
Nuo orų nuspėjimo modelių, iki akcijų rinkos svyravimų,
nuo planetų judėjimo modelių, iki miestų augimo.
Ir jei atvirai, nei vienas iš tų dalykų
nėra visiškai tvarkingai sudėlioti, ar lengvai nuspėjami.
Kadangi tikiu, kad matematika yra tokia galinga, kad turi potencialą
mums pasiūlyti šviežią požiūrį į beveik viską.
Netgi į kažką tokio paslaptingo kaip meilė.
Na ir norėdama jus įtikinti
kokia išties nuostabi, puiki ir svarbi matematika yra,
pasidalinsiu savo top trim matematiškai patikrintais patarimais apie meilę.
Gerai, taigi patarimas numeris vienas:
kaip užkariauti internetinių pažinčių portalus.
Mano mėgstamiausias pažinčių portalas yra OKCupid,
ir tikrai ne dėl to, kad buvo sukurtas grupės matematikų.
Kadangi jie matematikai,
jie beveik dešimtmetį rinko duomenis
apie žmones, kurie naudojosi jų portalu.
Ir jie bandė surasti dėsningumus
mūsų bendravime, kai kalbame apie save
ir kaip bendraujame tarpusavyje
būtent pažinčių portaluose.
Ir jie sugalvojo nemažai rimtai įdomių dalykų.
Bet mano pats mėgstamiausias
yra tas, kad pasirodo kad ir kaip patraukliai atrodytumėt
pažinčių portale, tai nenulems koks populiarus būsite.
Ir tiesą sakant, jūs turėsite didesnį pranašumą,
jeigu kiti galvos, kad jūs negražūs.
Leiskite paaiškinsiu.
Paskyroje galima, nors, laimei, neprivaloma
įvertinti kaip patraukliai jums žmogus atrodo
skalėje nuo 1 iki 5.
Na, o jeigu mes palygintume šio rezultato vidurkį
su pasirinktų vartotojų gaunamų žinučių kiekiu,
galite pradėti suvokti
kaip patrauklumas siejasi su populiarumu pažinčių portaluose.
Štai diagrama, kurią sukūrė OKCupid komanda.
Ir dar svarbu paminėti, kad kuo patrauklesni esame,
tuo daugiau žinučių gausite – tai nėra visiškai tiesa.
Bet iškyla klausimas, kuo skiriasi žmonės čia,
esantys daug populiaresni, nei žmonės štai čia,
net jeigu jie turi tokį patį patrauklumo balą?
O atsakymas yra, kad svarbu ne tik paprasčiausiai jūsų išvaizda.
Leiskite iliustruoti šiuos atradimus pavyzdžiu.
Tarkim, pasiimkime Portia de Rossi kaip pavyzdį,
visi sutiks, kad Portia de Rossi yra graži moteris.
Niekas nepagalvos, kad jis bjauri, bet ji taip pat nėra supermodelis.
Jeigu palygintumėt Portia de Rossi su kuo nors kaip Sarah Jessica Parker,
daugelis, tarp jų ir aš, pasakytume,
kad Sarah Jessica Parker rimtai yra tikrai pasakiška
ir galimai viena iš gražiausių būtybių
kada nors vaikščiojusių Žemės paviršiumi.
Bet kiti, tai yra, didžioji dalis Interneto,
mano, kad ji atrodo truputį kaip arklys. (Juokas)
Aš manau, kad jeigu žmonių paklaustumėt kokio patrauklumo
yra arba Sarah Jessica Parker arba Portia de Rossi
ir paprašytumėt jas įvertinti skalėje nuo 1 iki 5,
aš sakyčiau, kad jos vidutiniškai gautų panašų balą.
Bet kaip žmonės balsuotų labai skirtųsi.
Taigi Portia balsai būtų susitelkę apie 4,
nes visi sutinka, kad ji labai graži,
tačiau apie Sarah Jessica Parker nuomonės visiškai išsiskiria.
Jos balai būtų visiškai pasiskirstę.
Ir išties, svarbus būtent tas pasiskirstymas.
Būtent šis pasiskirstymas padaro tave populiaresniu
internetiniame pažinčių portale.
Tai, tuomet tai reiškia
kad jeigu kažkas galvoja, kad jūs patrauklus
jums būtų dar geriau,
jeigu keletas kitų žmonių galvotų, kad jūs visiškas baisuolis.
Tai daug geresnė taktika, negu jei visi galvotų
kad jūs žavus ir lengvai prieinamas.
Na, manau, kad viskas dabar jau aiškėja,
ypač jeigu pagalvotumėt apie žmones, kurie jums siunčia tas žinutes.
Tarkim, kad jūs galvojate, kad kažkas yra patrauklus,
bet numanote, kad kiti žmonės nebūtinai bus susidomėję.
Tai reiškia, kad turėsite mažiau konkurencijos
ir todėl turite daugiau motyvacijos susisiekti.
O sakykim, jeigu jūs manote, kad kažkas yra patrauklus,
bet numatote, kad visiems šis žmogus atrodys patrauklus.
Na, atvirai kalbant, ar tikrai varginsitės tam, kad nusiviltumėt?
O štai kas čia įdomiausia.
Kai žmonės renkasi nuotraukas pažinčių portalams,
jie stengiasi panaikinti visus dalykus,
kurie manomai kitiems pasirodytų nepatrauklūs.
Tipinis pavyzdys būtų žmonės su šiek tiek antsvorio,
specialiai pasirenkantys apkarpytas nuotraukas,
arba pliki vyrai, kurie pavyzdžiui
specialiai pasirenka nuotraukas, kuriose dėvi kepures.
Bet iš tiesų reikėtų daryti viską atvirkščiai,
jeigu norite, kad pasisektų.
Iš tikrųjų jums vertėtų paryškinti tai, kas padaro jus kitokiu
net jeigu manote, kad kitiems tai gali pasirodyti nepatrauklu.
Nes tiems, kuriems patinkate, jūs patiksite vienaip ar kitaip.
O tie nevykėliai, kuriems nepatiksite, na jie tik jums padeda.
Gerai, patarimas numeris du: kaip pasirinkti idealų partnerį.
Įsivaizduokim, kad jūs žvėriškai sėkmingas
pažinčių pasaulyje.
Bet iškyla klausimas, kaip jums tą sėkmę paversti
į ilgalaikę laimę, o ypač,
kaip nuspresti, kada tinkamas laikas susitupėti?
Apibendrinus, nepatartina tiesiog imti
ir susituokti su pirmu pasitaikiusiu žmogumi,
kuris jums parodo dėmesio.
Bet lygiai taip pat, nevertėtų laukti per ilgai
jeigu norite maksimizuoti savo šansus turėti ilgalaikę laimę.
Kaip mano mėgstama autorė Jane Austen sakė:
„Netekėjusi, 27-erių metų moteris jau
niekada negali tikėtis ką nors jausti arba įžiebti meilę.
(Juokas)
Labai ačiū, Jane. Ka tu žinai apie meilę?
Taigi svarbu klausti,
kaip žinoti, kada jau laikas sustoti,
žinant, kad dar su tiek daug žmonių gali draugauti?
Laimė, turiu skanų matematinį kąsnelį, kuris mums padės.
Tai – optimalaus stabdymo teorija.
Įsivaizduokite,
kad pradedate susitikinėti kai jums 15,
ir idealiu atveju norėtumėt susituokti kai jums 35.
Yra daug žmonių,
su kuriais galėtumėt susitikinėti per savo gyvenimą
ir jie bus visokiausių gerumo lygių.
Ir yra taisyklė, kad kai susituokiat,
jūs negalite pažiūrėti, ką galėjote turėti.
Taip pat jūs negalite grįžti ir pakeisti savo sprendimo.
Bent jau mano patirtyje,
žmonėms nelabai patinka būti prisimenamiems
prabėgus metų metams po atstūmimo dėl kito, na o gal čia tik mano nuomonė.
Taigi matematika sako, kad jūs būtent tai ir darykite
per pirmus 37% savo susitikinėjimo metų –
tiesiog atmeskite visus kaip rimtus vedybų kandidatus.
(Juokas)
Ir tuomet pasirinkite kitą,
kuris bus daug geresnis nei kada regėjot.
Tai štai pavyzdys.
Jeigu taip pasielgsite, bus matematiškai įrodyta,
kad būtent tai geriausias būdas
turėti didžiausią šansą rasti idealų partnerį.
Dėja, turiu jums pranešti, kad šitas metodas turi savų pavojų.
Tarkim, įsivaizduokit, kad jūsų ideali pora pasirodys
per tuos pirmus 37%.
Deja, jums teks juos atstumti.
(Juokas)
O jeigu darysite kaip sako matematika,
ir neatsiras niekas geresnis
negu kada regėjote
taigi privalėsite visus atstuminėti ir taip mirsite vienišas.
(Juokas)
Arba apsuptas kačių, kurios kramsnos jūsų palaikius.
Gerai, dar vienas pavojus yra, įsivaizduokite,
kad pirmi 37% žmonių, su kuriais susitikinėjote,
buvo neįprastai nuobodūs, neįdomūs, baisūs žmonės.
Kol kas viskas gerai, nes vis dar esate atstūmimo stadijoje,
viskas gerai, galite juos atstumti.
Bet įsivaizduokite, kad kitas žmogus bus
vos šiek tiek mažiau nuobodus, neįdomus, baisus
negu visi kiti prieš tai.
Ir jeigu jūs sekate matematikos taisyklėmis, privalėsite susituokti
ir atsidursite santykiuose, kurie, nuoširdžiai tariant, neoptimalūs.
Apgailestauju.
Ir priedo manau, kad čia slypi ir galimybė
Hallmark atviručių kompanijai pasipelnyti kuriant tokiai rinkai.
Tarkim tokia Valentino dienos atvirute. (Juokas)
„Brangusis vyre, esi nežymiai mažiau baisus
negu pirmi 37% žmonių, su kuriais susitikinėjau.“
Jei atvirai, tai labiau romantiška, nei man paprastai pavyksta.
Na gerai, šis metodas jums neatneš 100% sekmės,
bet kitos strategijos atnešiančios geresnių rezultatų nėra.
O pažiūrėjus į laukinę aplinką, ten yra tam tikrų žuvų,
kurios elgiasi būtent pagal tokią strategiją.
Jos atstumia kiekvieną galimą gerbėją,
kuris patenka į pirmus 37% per poravimosi sezoną,
ir tada pasirenką pirmą žuvį, pasitaikiusią po tų 37%,
kuri yra, nežinau, tarkim didesnė ar riebesnė
nei visos kitos žuvys, kurias jos matė.
Manau, kad žmonės tai jau ir dabar daro, tik pasamoniškam lygyje.
Leidžiam sau šiek tiek išsilakstyti, kol esam jauni,
leidžiam suprasti, kas yra rinkoje, ar panašiai.
Ir tuomet vėlesniame dvidešimtmetyje pradedame
į vedybų kandidatus žiūrėti rimtai.
Manau tai galutinis įrodymas, jeigu jo kada prireiktų,
kad visų smegenys yra iš anksto nustatytos būti šiek tiek matematiškos.
Gerai, tai buvo patarimas numeris du.
Dabar, patarimas numeris trys: kaip išvengti skyrybų.
Įsivaizduokime, kad išsirinkote savo idealų partnerį
ir pradėjote santykius iki gyvenimo galo.
Viliuosi, kad idealiu atveju visi vengtų skyrybų,
išskyrus, nežinau, tarkim Piers Morgan žmona?
Bet liūdna modernaus gyvenimo pasekmė yra ta,
kad 1 iš 2 santuokų JAV baigiasi skyrybomis,
ir panaši statistika vyrauja visame pasaulyje.
Atleistina, jeigu galvojate,
kad kivirčai prieš santuokos išyrimą
nelabai tinka matematiniam nagrinėjimui.
Visų pirma, yra labai sunku suprasti
ką tiksliai reiktų matuoti ar apskaičiuoti.
Bet tai nesustabdė psichologo John Gottman, kuris būtent tai ir padarė.
Gottman stebėjo kaip šimtai porų kalbėjosi
ir dokumentavo, na, viską apie ką tik galite pagalvoti.
Jis dokumentavo apie ką poros kalbėjosi,
koks buvo jų odos laidumas,
jų veido išraiškas,
širdies plakimą, kraujo spaudimą,
iš esmės viską, tik ne tai, ar žmona buvo iš tiesų visada teisi,
o tarp kitko ji ir būdavo visada teisi.
Tačiau ką Gottman su savo komanda atrado,
buvo vienas iš svarbiausių prognozatorių
nurodančių ar pora išsiskirs ar ne.
Tai – kiek kiekvienas iš partnerių kalbant buvo pozityvus arba negatyvus.
Poros, kurios turėjo žemą riziką išsiskirti
Gottman skalėje surinko daugiau pozityvumo, nei negatyvumo taškų.
O bloguose santykiuose,
turiu omenyje tuos, kurie greičiausiai nutrūks,
poros tiesiog ridenosi negatyvumo kalnu.
Tiesiog naudojant šias paprastas idėjas
Gottman ir jo komanda sugebėjo nuspėti
ar pora paduos skyrybų dokumentus
maždaug 90% tikslumu.
O kai jis ėmė bendradarbiuti su matematiku James Murray
jie pradėjo dar geriau suprasti,
kas sukuria tuos negatyvumo kalnus ir kaip jie susikuria.
Jų rezultatai, mano manymu,
yra tiesiog neįtikėtinai įspūdingai paprasti ir įdomūs.
Šios formulės nuspėja kaip vyras arba žmona reaguos
kai ateis eilė jiems šnekėti –
kaip pozityviai arba negatyviai jie bendraus.
Ir šios formulės priklauso nuo
žmogaus nuotaikos kai yra tiesiog su savimi,
ir žmogaus nuotaikos, kai jie su savo partneriu,
bet svarbiausia, jos priklauso nuo
kaip stipriai vyras arba žmona daro vienas kitam įtaką.
Dabar manau svarbu pabrėžti,
kad buvo įrodyta, jog šios formulės
gali puikiai nusakyti,
kas nutinka tarp dviejų šalių per ginklavimosi varžybas.
(Juokas)
Taigi pora, besipykstanti ir besiridenanti negatyvumo kalnu,
artėjanti prie išsiskirimo ribos...
Ši pora yra matematiškai sulygintina su atominio karo pradžia.
(Juokas)
Bet pati svarbiausias kintamasis šioje lygtyje
yra įtaka, kurią žmonės daro vienas kitam,
o svarbiausia tai reiškinys, vadinamas negatyvumo slenksnis.
Negatyvumo slenksnis yra tai
kiek labai vyras gali nervinti
iki kol žmona nepradeda rimtai pykti, ir atvirkščiai.
Visada maniau, kad gera santuoka yra susijusi su kompromisais ir supratingumu,
bei leidimu kitam žmogui turėti asmeninę erdvę sau.
Taigi būčiau pagalvojusi, kad patys sėkmingiausi santykiai
yra tie, kur negatyvumo slenksnis yra labai aukštas.
Sakykim kai poros atleidžia
ir pradeda kalbėti apie dalykus tik kai jie tikrai daug reiškia.
Bet iš tiesų, matematika ir vėlesni komandos atradimai
parodė, kad būtent atvirkštinis variantas yra teisingas.
Geriausios ir pačios sėkmingiausios poros,
yra tos, kurios turi labai žemą negatyvumo slenksnį.
Šios poros nieko nepraleidžia pro akis nepastebėtai
ir leidžia vienas kitam skųstis.
Tai yra poros, kurios nuolat bando savo santykius sutvarkyti
ir tokios poros turi daug pozityvesnį požiūrį į savo santuoką.
Tai poros, kurios nepraleidžia dalykų
ir neleidžia smulkiems dalykams tapti dideliu burbulu.
Aišku, tam reikia šiek tiek daugiau nei tik žemo negatyvumo slenksčio
ir nesileidimo į kompromisus tikintis sėkmingų santykių.
Bet manau, kad jums būtų įdomu žinoti,
kad niekad neturėtumėte eiti miegoti pikti,
ir tam yra matematiškai pagrįstų įrodymų.
Taigi, štai ir mano top trys patarimai
kaip matematika gali jums padėti meilėje ir santykiuose.
Tikiuosi, kad jais ne tik pasinaudosite,
bet kad jie jums suteikė įžvalgų į matematikos galią.
Matot, man – simboliai, lygtys – ne šiaip dalykas.
Tai balsas, kuris praneša apie neapsakomą gamtos turtingumą
ir pritrenkiantį paprastumą
tų dėsningumų, kurie pinasi, sukasi ir rutuliojasi aplink mus,
nusakančių kaip veikia pasaulis ir kaip mes elgiamės.
Tikiuosi, kad galbūt bent keli iš jūsų
būsite įtikinti parodyti matematikai šiek tiek meilės
išgirdę keletą įžvalgų į meilės matematiką.
Ačiū.
(Plojimai)